Ehkki mulle meeldiks hirmsasti, kui sotsiaalset meediat ei saaks "osta", kardan, et tegu võib olla idealistliku lähenemisega. Internet on meediaruum, ise- ja veidi teistsuguste reeglitega (või nende puudumisega, oleneb vaatenurgast), ent seal kolab ringi igasuguseid tegelasi. Nagu teles (kus kõik ei ole "pähe määrimine") või ajalehed (sama värk). Või kusiganes meedias.

Mulle tundub, et sotsiaalset suhtlust veebis on samamoodi võimalik osta, nagu mistahes teenust. USAs on 12% blosfäärist firmablogid (technoratis mõõdetud). Sotsiaalne meedia, inimeselt inimesele jne, tjah... Seal on ka pagana palju igatmasti konsultante, kes teevad a) nagu Peeter viitas, õpetavad suhtlema ja blogima jne ning b) täidavad firma tellimust ja tekitavad "mullikesi"

Päris loogiline on Priidu argument, et sedalaadi sotsiaalne meedia on efektiivsem ja ka Eestis juba mõned firmad panustavad sellele. Olen kuulnud ka paarist suurest, kes lähiajal firmablogide ja muu sotsiaalse meedia juurde kuuluva kraamiga veebiavarustesse sukelduvad. On vaid aja küsimus, pakun, et ka meil tekitavad inimesed, kes hakkavad pakkuma firmadele teenust "blogimine" (kui mitte Henrik juba seda ei tee :-))

Mis puudutab kohaloleku ostmist, siis.. ühtteist on ikka võimalil. Blog.tr.ee-sse on võimalik osta enda postitusele parem koht, mida ka agaralt kasutatakse.